Onsdag begynder retssagen mod en 37-årig mand, der er tiltalt for at have voldtaget, dræbt og parteret 22-årige Mia Skadhauge Stevn.

Det rystede hele Danmark, da 22-årige Mia Skadhauge Stevn sidste år forsvandt efter en bytur og senere blev fundet dræbt. En 37-årig mand fra Vendsyssel er blevet tiltalt for drabet, og onsdag begynder retssagen mod ham. TV2 Nord følger retssagen inde fra byretten i Aalborg.